# name
Mètodes analítics per a la determinació de micro- i nanoplàstics en aliments i begudes

# metadata.dc.description[].value
Treballs Finals de Grau de Ciència i Tecnologia dels Aliments, Facultat de Farmàcia i Ciències de l'Alimentació, Campus de l'alimentació de Torribera, Universitat de Barcelona. Curs: 2019-2020. Tutor: Jesús Gómez Catalán

# metadata.dc.description[].value
TFG Premi Càtedra UB-DANONE 2020. Universitat de Barcelona, Facultat de Farmàcia i Ciències de l'Alimentació, Campus de l'Alimentació de Torribera / DANONE. Tutor: Jesús Gómez Catalán.

# metadata.dc.description.abstract[].value
El risc que els micro- i nanoplàstics suposen per a l’ésser humà i el medi ambient s’ha convertit en un tema d’especial preocupació en els darrers anys. La problemàtica està centrada no només en l’efecte dels microplàstics com a tals, sinó també en els additius i contaminants químics absorbits per aquests, que poden ser alliberats i en conseqüència afectar negativament la salut dels animals i el medi ambient. Tot i que, l’impacte mediambiental dels residus plàstics reuneix actualment una atenció considerable per part dels científics, els responsables polítics i el públic en general, l’impacte sobre la salut humana de la contaminació de micro- i nanoplàstics en aliments i begudes segueix sent en gran mesura desconegut. No obstant això, malgrat que el nombre de projectes de recerca creix, la manca de mètodes analítics adequats i normalitzats, complica la comparació de resultats entre estudis i per tant, afecta seriosament la fiabilitat de les avaluacions de riscos.
Avui en dia, s’utilitzen multitud de metodologies per a la presa i la preparació de les mostres i l’anàlisi de microplàstics. En aquest treball, es revisen i es discuteixen els nombrosos problemes associats a l'anàlisi de microplàstics en mostres ambientals complexes, des del mostreig i manipulació de les mostres fins a la identificació i quantificació de micro- i nanoplàstics. També es proporciona informació sobre propostes pel control analític i la garantia de la qualitat associada a la validació de mètodes, així com l’ús de materials de referència per a la quantificació de microplàstics. Finalment, aquesta revisió aborda els principals avantatges i inconvenients de les tècniques analítiques, i es realitzen recomanacions dels mètodes que s’ha comprovat que poden ser més adequats.

# metadata.dc.rights[].value
cc-by-nc-nd (c) Rimblas Fontserè, Marta, 2020

# metadata.dc.source[].value
Treballs Finals de Grau (TFG) - Ciència i Tecnologia dels Aliments

# metadata.dc.title[].value
Mètodes analítics per a la determinació de micro- i nanoplàstics en aliments i begudes